[Foto's] Omstander red 18-jarige uit brandende motor | Maroela Media
Nooddienste op die toneel. Foto: Crisis Medical
'n Omstander se dapper optrede het moontlik die lewe van 'n 18-jarige motoris gered nadat laasgenoemde se motor tydens 'n kettingbotsing aan die brand geslaan het.
Neil Powell, direkteur en woordvoerder van Crisis Medical, het aan Maroela Media bevestig die botsing, waarin vier voertuie betrokke was, het Maandag omstreeks 21:15 op die N2-snelweg naby Umhlanga, noord van Durban, plaasgevind.
"Een van die motors het tydens 'n hoëspoedbotsing aan die brand geslaan. 'n Omstander kon daarin slaag om 'n 18-jarige man uit die brandende motor te red, voor die voertuig heeltemal deur die vlamme oorweldig is," het Powell gesê.
Volgens Powell is die jong man ernstig beseer en twee mense het geringe beserings opgedoen. Al drie mense is op die toneel behandel en na 'n nabygeleë hospitaal geneem vir verdere behandeling en waarneming.
Die omstandighede rondom die botsing word ondersoek.
Die wrak van die motor wat uitgebrand het. Foto: Crisis Medical
Van die voertuie wat in die botsing betrokke was. Foto: Crisis Medical
Crisis Medical KwaZulu-Natal Umhlanga
Man ontwapen, skiet twee polisiebeamptes
Soe alle groot ongelukke in Kwazulu Natal
Wat gaan daar aan
Dit sal net 'n 18-jarige laaitie wees wat in daardie kar was – hulle begin mos petrol/diesel "drink" as hul eers hul lisensie gekry het en dan trap hulle die blou dinges uit enige kar (veral Golfies!) se enjin uit. 'n Meisie (of vrou dan) dink verder; het gewoonlik 'n gesin wat hulle veiliger laat bestuur!
Dit is nie duidelik of die 18 jarige die person is wat die ongeluk veroorsaak het of in die ander motors was nie, (daar was 4 motors)
Karma…. ek dink dit is n bietjie erg gestel"'niemand het bevestig dat hy vir die oorsaak van ongeluk verantwoordelik was…ketting botsing kan enige iets beteken, hy het dalk van agter die stil staande motors ingery??? Well Done aan die persoon wat hom betyds uit die brandende voertuig kon red"'die kind kon dood verbrand het… Glo my hy sal jou altyd dankbaar wees… hoop dat jy gou sal herstel.